Angela Merkel: Europa trebuie să își unească interesele. Nu-l vom schimba pe Donald Trump, dar putem reacționa în fața lui
Fostul cancelar german Angela Merkel a îndemnat, sâmbătă, la menținerea parteneriatului transatlantic al Europei cu Statele Unite ale Americii, în contextul în care luni are loc învestirea lui Donald Trump, informează DPA, potrivit Agerpres. Ea spune despre președintele ales al SUA că apără „interesele legitime” ale țării sale și atrage atenția că și „Europa trebuie să-și unească interesele”.